článok 'Oceňovanie ekosystémových služieb lesa'
Táto problematika je v súčasnosti vysoko aktuálnou aj v podmienkach Slovenska. Ide o tie funkcie lesných ekosystémov ktorých využívanie spoločnosťou poskytuje obyvateľstvu široké spektrum úžitkov. Metodickým problémom v súčasnosti je však najmä odhad hodnoty externých podporných (supporting), regulačných (regulative) a kultúrnych služieb. Pre tento účel boli vypracované 4 základné metódy analýz hodnoty ich ekonomických efektov. Prvou je pomerne jednoduchá metóda tieňových cien (shadow pricing), druhá je hedonické oceňovanie (hedonic pricing), treťou je metóda kontingenčného oceňovania (contingent valuation), a poslednou je metóda cestovných nákladov (travel costs method).